Øvelse med Google Earth og vulkaner
Åben Google Earth. Har du det ikke, kan du downloade programmet her: https://www.google.com/intl/da/earth/desktop/ 
Delopgaver: 
1. I skal (i par) finde 5-6 eksempler på de forskellige vulkantyper på Google Earth og indsætte Placemarks (den lille gule tegnestift til venstre i bjælken øverst). 
Gem placemarks, så I kan finde dem senere. 
Husk at navngive placemarks med vulkantype og vulkannavn (hvis I kender det). 
Tag screenshot af vulkanerne, hvor de ses fra en passende afstand og vinkel. 
· I skal finde vulkaner ved Indonesien, Hawaii, Sydamerika, Island og Japan – gerne flere.
2. På 3 af de vulkaner, I finder, skal I lave en elevationsprofil i GoogleEarth. 
Indsæt sti [image: Et billede, der indeholder tekst, kort, Jorden, skærmbillede

Automatisk genereret beskrivelse] - og navngiv, samt vælg Mål i ’meter’ og Højde ’fastgjort til havbunden’, hvorefter I tegner en sti på tværs af vulkanen  tryk derefter OK  højreklik på den oprettede fil i venstre menu, og tryk på ’vis elevationsprofil’.
3. Til sidst skal I vælge den flotteste af jeres vulkaner, samt poste et billede af den og en lille beskrivende tekst i vores fællesdokument. 

Sådan finder du en vulkan i Google Earth?
· Hvis man skal finde en by eller et sted, man ikke kender, kan man skrive stedets navn øverst i venstre hjørne, hvorefter Google Earth selv finder stedet. Bemærk, at den zoomer meget tæt på og ofte til det sted, hvor navnet på stedet er skrevet på billedet – hvilket ikke altid er dér, man havde forventet. Tilpas derfor dit zoom, før du bruger valget/zoomet fra Google Earth.
· Download GVPWorldVolcanoes.kml. Åben filen i GoogleEarth. 
· 3D: Ved at klikke og holde scroll-knappen inde på musen, kan man "tippe" landskabet og se det i 3D. Hvis man ikke har en mus, kan man bruge touchpad, men en mus er nemmere at arbejde med. 

